ไฟแนนซ์ทูเดย์
&#8220;ไม่มีคำว่าแพ้หากว่าเราได้เริ่ม ไม่มีคำว่าอยู่ที่เดิมหากเราได้ค้นหา&#8221;
26 ธ.ค. 2554

“ไม่มีคำว่าแพ้หากว่าเราได้เริ่ม ไม่มีคำว่าอยู่ที่เดิมหากเราได้ค้นหา”
โดย..ต้นกล้า
แม้การประชุมคณะรัฐมนตรี (ครม.) ในวันที่ 13 ธ.ค.ที่ผ่านมา บรรดารัฐมนตรีพรรคเพื่อไทยต่างออกมารุมถอง ตีศอก ตีเข่าใส่สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ว่าเป็นองค์กรที่ โค ตะ ระ อิสระ เอาความดีเข้าตัว ความชั่วให้คนอื่น เมื่อ ป.ป.ช.เสนอให้ ครม.พิจารณาอนุมัติให้หน่วยงานราชการประกาศราคากลางให้สาธารณะทราบ
ในที่สุด อำพน กิตติอำพน เลขาธิการคณะรัฐมนตรี ได้ทำหนังสือด่วนที่สุด ที่ นร 0505/ว 265 ถึงรองนายกรัฐมนตรี รัฐมนตรี กระทรวง และกรมต่างๆ เพื่อแจ้งมติ ครม.เมื่อวันที่ 13 ธ.ค.ที่ผ่านมา ให้หน่วยงานของรัฐดำเนินการจัดทำข้อมูลรายละเอียดค่าใช้จ่ายเกี่ยวกับการจัดซื้อจัดจ้าง โดยเฉพาะราคากลางและการคำนวณราคากลาง ไว้ในระบบข้อมูลอิเล็กทรอนิกส์เพื่อให้ประชาชนสามารถเข้าตรวจดูได้ และการกำหนดมาตรการที่เกี่ยวข้องเพิ่มเติมตามที่ ป.ป.ช.เสนอ 
เกาะติดไปดูสาระสำคัญของหนังสือฉบับดังกล่าว พบว่ามีการแทงเรื่องให้หน่วยงานราชการต่างๆ เร่งรัดจัดทำข้อมูลเกี่ยวกับการจัดซื้อจัดจ้างให้เป็นไปตามกฎระเบียบที่ใช้บังคับในปัจจุบันอย่างเคร่งครัด เพื่อให้ประชาชนตรวจดูได้ 
หนังสือฉบับนี้ยังแจ้งให้กระทรวงการคลังรับรายงานของ ป.ป.ช. และความเห็นของสำนักงบประมาณที่เสนอให้มีการเปิดเผยข้อมูลราคากลางให้บุคคลทั่วไปและผู้ที่เกี่ยวข้องสามารถตรวจสอบได้ แล้วเสนอให้ ครม.พิจารณาโดยด่วน
ที่สำคัญให้คำนึงว่า การดำเนินการตามรายงานของ ป.ป.ช.จะต้องไม่เป็นอุปสรรคในการบริหารราชการแผ่นดิน เย้...
ไม่ต้องแปลก็หมายความว่า ป.ป.ช.ชนะฝ่ายการเมืองแล้ว ต้องส่งดอกไม้ช่อใหญ่ให้บรรดาคณะกรรมการ ป.ป.ช. ...